ירגזיים

ירגזיים (שם מדעי: Paridae; באנגלית הם קרויים "tit" או "titmice") הם משפחת ציפורי שיר קטנה, והם חיים בחצי הכדור הצפוני וגם בחלקים הטרופיים של אפריקה ושל אסיה. הירגזיים הם עופות קטנים באורך 10–20 ס"מ בממוצע, עם מקור קצר, "כיפה" שחורה לראשם וחלקם גם בעלי ציצה. הם חיים ביערות ברחבי העולם, אוכלים חרקים וזרעים ואף מגיעים לתחנות האכלה אנושיות. המינים הגדולים במשפחה זו הם ירגזי סולטני (אורך מקסימלי – 21 ס"מ, מסה מקסימלית – 49 גרם)<ref></ref> וירגזי קרקעי (אורך מקסימלי – 20 ס"מ, מסה מקסימלית – 48.5 גרם).<ref></ref> המינים הקטנים במשפחה זו הם ירגזי צהוב־גבה (אורך מקסימלי – 10 ס"מ, מסה מקסימלית – 5.9 גרם)<ref></ref> וירגזי כיפת־אש (אורך מקסימלי – 10 ס"מ, מסה מקסימלית – 7 גרם).<ref></ref>

את שמם העברי טבע מנדלי מוכר ספרים (שלום יעקב אברמוביץ') בספרו תולדות הטבע<ref></ref>, ומקורו במילה 'רוגז', בגלל תוקפנותם כאשר הם מאוימים או מחפשים מזון. ירגזים אף מגרשים ציפורים אחרות, אפילו גדולות יותר, ממתקני האכלה קבועים. הם מהנפוצים בין ציפורי השיר באירופה וחלקם גם מגיעים לישראל.

בישראל מצויים המינים הבאים:
* ירגזי מצוי (Parus major) - נפוץ בכל אזורי הארץ למעט מרכז הנגב ודרום הנגב, בעיקר בסמוך למשכנות האדם.<ref>[https://www.birds.org.il/he/species-page/345/species-description ירגזי מצוי], באתר הצפרות הישראלי</ref>
* ירגזי חרמון (Poecile lugubris) - מצוי בחרמון מגובה 1,200 מ' עד סוף קו העצים, בגובה 1,800 מ' לערך.<ref>[https://www.birds.org.il/he/species-page/343/species-description ירגזי חרמון], באתר הצפרות הישראלי</ref>
* ירגזי שחור (Periparus ater) - מזדמן נדיר.<ref>[https://www.birds.org.il/he/species-page/344/species-description ירגזי שחור], באתר הצפרות הישראלי</ref>

רביית כלאיים בין ירגזיים תועדה פעמים רבות באסיה, אירופה, אפריקה ואמריקה הצפונית, לרוב בין ירגזים מאותו סוג, אם כי תועדה גם רביית כלאיים בין ירגזים מסוגים שונים, ואף קיים תיעוד ישן (Stresemann, 1919; Suchetet, 1897) של רביית כלאיים בין-משפחתית בין ירגזי תכול (Cyanistes cyanus) וגנובתן אירופי (Aegithalos caudatus). ניתוח משנת 2020 של נתונים פנוטיפיים מצביע על כך שרביית כלאיים מתרחשת ב-0.19% מכלל הירגזים בטבע ושמבין ציפורי השיר, תדירות רביית הכלאיים בירגזיים היא הגבוהה ביותר.

== סוגים ==
*סוג פויסילה (Poecile) (בו 15 מינים)
*סוג פריפרוס (Periparus) (בו 3 מינים)
*סוג פרדליפרוס (Pardaliparus) (בו 3 מינים)
*סוג מכלולופוס (Machlolophus) (בו 5 מינים)
*סוג מלאניפרוס (Melaniparus) (בו 15 מינים)
*סוג לופופאנס (Lophophanes) (בו 2 מינים)
*סוג סיטיפרוס (Sittiparus) (בו 5 מינים)
*סוג באולופוס (Baeolophus) (בו 5 מינים)
*סוג ירגזי (Parus) (בו 4 מינים)
* סוג ירגזי-כחול (Cyanistes) (בו 3 מינים)
*סוג ומין יחיד ירגזי קרקעי (Pseudopodoces humilis)
*סוג ומין יחיד ירגזי כיפת-אש (Cephalopyrus flammiceps)
*סוג ומין יחיד ירגזי צהוב-גבה (Sylviparus modestus)
*סוג ומין יחיד ירגזי סולטני (Melanochlora sultanea)<ref></ref>

===עץ פילוגנטי===
העץ הפילוגנטי של משפחת הירגזיים על פי יוהנסון ואחרים (2013):<ref></ref>

==גלריה==
<gallery mode="packed">
קובץ:Taiwan tit.jpg
קובץ:Blaumeise10ib.jpg|ירגזי כחול אירואסייתי
קובץ:Juniper Titmouse.jpg
קובץ:Parus afer -Namaqua National Park, Northern Cape, South Africa -juvenile-8.jpg
קובץ:Poecile hudsonicus 13.jpg
קובץ:Lophophanes cristatus Luc Viatour 4.jpg
</gallery>

==קישורים חיצוניים==

* [http://animaldiversity.org/accounts/Paridae/classification/ ירגזיים] באתר ADW
* 
* 

==הערות שוליים==

*
קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס